লম্বা আটলান্টিক পাড়ি দেয়ার সময় হয়ে এল। আমি ব্যাংককে এসে নিউ জিল্যান্ডে যাবার জোগাড়যন্ত্র শুরু করলাম। প্রথম ভুলটা করলাম হংকং হয়ে অকল্যান্ড যাবার টিকেট কেটে। পরের দিন সকালে আমার ফ্লাইট। আমি সন্ধ্যায় জানতে পারলাম, হংকং হয়ে যাবার জন্য ট্রানজিট ভিসা লাগবে। বুঝে উঠতে পারছিলাম না কী করব। সেই সন্ধ্যায় আবার টিকেট বদলাতে গিয়ে বেশ কিছু টাকা বেহুদা খরচ হয়ে গেল। একে তো প্রায় কপর্দকশূন্য দশা, তার উপর আবার অযথা খরচ! শেষমেশ সব ঝামেলা চুকিয়ে মালয়শিয়ান এয়ারলাইনে করে অকল্যান্ডে এলাম।